alexandrainst/scandi-wiki huggingface dataset:
Nairn

Nairn  (Skotsk gælisk: Inbhir Narann) er ein by (tidlegare burgh) i regionen Highland  i Skottland. Han har kring 8500 innbyggjarar.

Nairn ligg om lag 30 kilometer nordaust for Inverness ved Moray Firth. Elva Nairn renn ut ved byen. Vest for Nairn ligg Elgin. Nord for Nairn på andre sida av fjorden ligg Cromarty. Inverness lufthamn ligg omtrent midt mellom Inverness og Nairn.

Nairn er ein hamneby, og hamneanlegget vart konstruert av Thomas Telford.

Ein årleg jazz-festival, Nairn International Jazz Festival, blir arrangert i Nairn.

Kjelder 
Denne artikkelen bygger på «Nairn» frå ,  den 2. november 2011.

Bakgrunnsstoff
 Nairn International Jazz Festival
 Turistinformasjon

Byar og landsbyar i Highland
Hamnebyar i Skottland
Portree

Portree  (Skotsk gælisk: Port Rìgh) er ein by i regionen Highland  i Skottland. Han har kring 2500 innbyggjarar og er den største staden på øya Skye i dei Indre Hebridane. Den vesle hamna ligg skjerma til mellom svarte klipper og det pyramideforma fjellet Ben Tianavaig på austkysten av øya, inst i ei bukt ovanfor naboøya Raasay. 

Namnet kan kome av det gæliske Port Rìgh som tyder «hamna til kongen». I så fall heng namnet kanskje saman med eit kongebesøk i 1540; då kom kong Jakob V til staden. 

Men opphavet til namnet kan òg vere Port Ruighe eller Portrigheadh - hamna i skråningen eller hamna i åssida. Før 1500-talet var staden kjent som Kiltaragleann. 

Omkring 939 personar (37,72 %) snakkar gælisk i byen. 

Portree har eit museum om historia til øya, The Aros Experience. Det gjev detaljar om Bonnie Prince Charlie og Flora MacDonald, og ein ser nokre av gullplatane til det skotske bandet Runrig. Staden har ein pongtong bygd etter teikningane til den skotske arkitekten og sivilingeniøren Thomas Telford. 

Rett i nærleiken ligg den vesle landsbyen Skeabost.

Kjelder 
Denne artikkelen bygger på «Portree» frå ,  den 2. november 2011.

Bakgrunnsstoff 

 Portree på Undiscovered Scotland
 Isle of Skye, turistinformasjon

Byar og landsbyar i Highland 
Skye
Tain

Tain  (skotsk-gælisk Baile Dhubhthaich) er ein by i regionen Highland  i Skottland. Han har kring 4000 innbyggjarar.

Byen ligg på sørsida av Dornoch Firth, rett ovanfor Dornoch og omtrent 15 kilometer nord for Invergordon.

Tain fekk det første kongelege chartret sitt av Malcolm III av Skottland alt i 1066, noko som gjer byen til den eldste kongelege burgh i Skottland.

Kjelder 
Denne artikkelen bygger på «Tain» frå ,  den 2. november 2011.  
 

Byar og landsbyar i Highland
Thurso

Thurso (skotsk gælisk Inbhir Theòrsa) er ein by i regionen Highland  i Skottland. Han har kring 8500 innbyggjarar.

Thurso ligg på nordkysten av Skottland, sørvest ved sundet Pentland Firth som skil fastlandsskottland frå Orknøyane. Thurso er den nordlegaste byen på det skotske fastlandet, han ligg 32 kilometer vest for John o' Groats som er den nordlegaste landsbyen. Næraste byen er Wick 35 km søraust for Thurso. Næraste større by er Inverness 177 km lenger sør. 

Elva Thurso renn gjennom byen, og elvemunningen dannar ei god hamn.

Historie  
Historia til Thurso strekkjer seg attende til tida då det norrøne jarledømet på Orknøyene herska over Caithness og som enda i 1266. Byen var ei viktig norrøn hamn og har ei seinare historie med handel med andre hamnebyar over heile nordlege Europa fram til 1800-talet. I 1330 vart det skotske standardeininga for vekt innført i Thurso etter avgjersle frå kong David II av Skottland, noko som var ein indikasjon på at byen var ein viktig handelsstad. Den gamle kyrkja, St. Peter's Kirk, skal vera datert frå rundt 1220 og frå tida til biskop Gilbert Murray av Caithness som døydde i 1245. 

Historisk sett var Thurso ein av to byar med status som burgh i grevskapet Caithness. 

 
Det meste av byen i dag er frå utviklinga på 1800-talet. Ei stor utviding skjedde midt på 1900-talet då kjernekraftverket Dounreay vart etablert ved Dounreay, 14,5 km vest for byen. Innanfor ein periode på fem år voks folkesetnaden raskt, frå rundt 2500 innbyggjarar til rundt 12 000 mellom 1955-1958 då kraftstasjonen kravde utdanna arbeidskraft som vart rekruttert frå heile Storbritannia. Ved 1960 dalte likevel folkesetnaden til rundt 9000 då anleggsutbygginga vart avslutta. 

Thurso er òg namnet på grevskapet som vert halde av familien Sinclair i Det sameinte adelskalenderen til kongeriket. Den noverande vicomte Thurso er òg den lokale medlemen av parlamentet.

Kjelder 
Denne artikkelen bygger på «Thurso» frå ,  den 2. november 2011.

Bakgrunnsstoff
 Fotogalleri frå Thurso

Byar og landsbyar i Highland 
Hamnebyar i Skottland
Stadnamn av norrønt opphav i Skottland
Stader frå norrøn tid
Ullapool

Ullapool  (skotsk-gælisk Ullapul) er ein by i regionen Highland  i Skottland. Han har kring 1500 innbyggjarar.

Ullapool ligg nord på den skotske vestkysten, og er den einaste større busetjinga på vestkysten nord for Isle of Skye. Byen ligg ved fjorden Loch Broom. 

Ullapool vart grunnlagt etter teikningar av Thomas Telford som ei fiskerihamn i 1788. Hamna er enno sentrum for byen. Det er ferjesamband frå Ullapool til Stornoway på Lewis og Harris på dei Ytre Hebridane.

Kjelder 
Denne artikkelen bygger på «Ullapool» frå , den 2. november 2011. 
 

Byar og landsbyar i Highland
Hamnebyar i Skottland
Busetnader grunnlagde i 1788
Wick i Skottland

Wick  er ein kystby i regionen Highland  i Skottland. Han har kring 7500 innbyggjarar og var ein kongeleg burgh, og administrasjonsby for grevskapet Caithness inntil dette vart avskaffa som administrativ eining.

Elva Wick renn gjennom byen. Hamna til byen ligg på sørsida av fjorden som blir danna av denne elva.

Wick ligg ved hovudvegen mellom John o' Groats og det sørlege Storbritannia, og har jernbanesamband med Thurso og den sørlege delen av landet. Wick Airport ligg i utkanten av byen.

Mykje av den delen av byen som ligg sør for elva, Pulteneytown, vart utbygt under silde-gullalderen på 1800-talet. Old Pulteney whiskydestilleri ligg i denne delen av byen. Staden vart ei viktig hamn for sildeeksporten, og det vart produsert mykje kippers (røykt sild) der. I museet Wick Heritage Centre er denne sida ved historia til byen godt belyst.

Samband til Noreg 

Historia til byen går tilbake minst til tida då Caithness vart styrt som ein del av Orknøyane, ein periode som enda i 1266. Namnet er av norrønt opphav, og tyder «vik».

I seinare år har byen òg hatt eit samband til Noreg, då han låg under den katolske Nordpolmisjonen, som hadde hovudkvarter i Alta. Ein av dei som virkte som katolsk sokneprest i byen var Bernard Bernard (i 1860), seinare prefekt for Det apostoliske prefektur Noreg.

Kjelder 
Denne artikkelen bygger på «Wick i Skottland» frå , den 2. november 2011. 
 

Byar og landsbyar i Highland
Stadnamn av norrønt opphav i Skottland
Hamnebyar i Skottland
Stader frå norrøn tid
Greenock

Greenock  (skotsk gælisk Grianaig) er ein by i regionen Inverclyde  i Skottland. Han har kring 45 500 innbyggjarar og har med status som burgh. Han inngår i eit urbant område saman med Gourock i vest og Port Glasgow i aust. Byen ligg ved sørbreidda av Clyde, like ved utløpet i Firth of Clyde. Folketalet gjekk ned i løpet av 1900-talet, frå toppnivået 81 123 i 1921 til omkring 78 000 i 1966 og 45 467 i 2001. Då han var på det største var byen den sjette største i Skottland.

Kjelder 
Denne artikkelen bygger på «Greenock» frå ,  den 2. november 2011.  
 

Byar og landsbyar i Inverclyde
Dalkeith

Dalkeith  (Skotsk gælisk: Dail Cheith) er ein by med historisk status som burgh i regionen Midlothian  i Skottland. Han har kring 11 500 innbyggjarar. Han ligg søraust for Edinburgh.

Kjelder 
Denne artikkelen bygger på «Dalkeith» frå ,  den 2. november 2011.  
 

Byar og landsbyar i Midlothian
Buckie

Buckie (skotsk-gælisk Bucaidh) er ein by (town) med historisk status som burgh i regionen Moray i Skottland. Byen har kring 8000 innbyggjarar og er den tredje største i regionen Moray etter Elgin og Forres.

Buckie er ein hamneby på sørsida av Moray Firth, omtrent midt mellom Elgin i vest og Banff i aust.

Kjelder 
Denne artikkelen bygger på «Buckie» frå ,  den 2. november 2011.  
 

Byar og landsbyar i Moray
Grev

Grev er ein hakkeliknande jordbruksreiskap, utforma som eit smalt, meir eller mindre rektangulært eller trekanta blad av jarn festa i den eine enden i rett vinkel til eit treskaft. Reiskapen vert nytta til å hakke og grave i jorda med, mellom anna for å reinske for ugras, til å hyppe (mylde) potetplanter (det vil seie å grave jord opp om plantene), til å taka potetane opp or jorda med, og mykje anna.

Kjelder

«Grev» (14. februar 2009). Store norske leksikon. Fri artikkel henta 13. september 2015.

Bakgrunnsstoff
Grev ved Digital Museum

Jordbruksreiskapar
Radreinsking og ugrasfjerning
Dufftown

Dufftown  er ein liten by i regionen Moray  i Skottland. Han har kring 1500 innbyggjarar. Han oppstod som ein landsby i mellomalderen, under namnet Mortlach. I 1817 vart han kraftig utvida av James Duff, og fekk nytt namn etter han.

Dufftown omtaler gjerne seg sjølv som The Malt Whisky Capital og er eit godt utgangspunkt for whiskyturistar. Mange kjende whiskydestilleri er lokalisert like i nærleiken av Dufftown. Mellom dei Glenfiddich, The Macallan, Glenfarclas, Speyburn, Glenlivet, Cardhu med fleire. Dufftown har fleire butikkar, restaurantar, hotell, B&Bs, kiltbutikk og ein velassortert whiskyutsal.

Kjelder 
Denne artikkelen bygger på «Dufftown» frå ,  den 2. november 2011.

Bakgrunnsstoff
Dufftown - The malt Whisky Capital 

Byar og landsbyar i Moray
Elgin

Elgin  (skotsk-gælisk Eilginn) er ein by i regionen Moray i Skottland. Han har kring 25 500 innbyggjarar. Byen ligg ved elva Lossie den viktigaste industrien er whiskyframstilling.

Grunnen til Elgin vart lagt på 1000-talet då ei borg vart reist på eit nærliggande berg vest for byen. Borga utgjorde i år 1291 den nordlege grensa for den då engelske delen av Skottland, men vart forstørra etter slaget ved Bannockburn år 1314. I Elgin finst òg ruinane av Moraykatedralen som vart bygd i år 1224.

Kjelder 

Denne artikkelen bygger på «Elgin» frå ,  den 2. november 2011.  
 

Byar og landsbyar i Moray
Forres

Forres (skotsk gælisk Farrais) er ein by i regionen Moray  i Skottland. Han har kring 9000 innbyggjarar.

Skildring 
Forres har vakse særs i dei seinare åra og har no over 9 000 innbyggjarar. Staden ligg på ei flate mellom elva Findhorn og dei skogkledde skråningane mot Cluny og Sanquhar Hills. Forres er kjent for sine prisvinnande blomsterskulpturar.

Forres var eit viktig knutepunkt for jarnbana Highland Railway. Å reise gjennom Forres var ein gong den raskaste ruta for å nå Inverness frå sør.

Stiftinga Findhorn Foundation er eit internasjonalt andeleg samfunn som ligg i Forres. Det vart grunnlagt i 1962 og er enno populært hos andelege søkjande menneske. Det er ein liten butikk som sel andelege og keltiske bøker, forutan organisk mat og drikke som Kelpoe Seaweed (øl).

Parlamentarisk burgh 
Forres var ein parlamentarisk burgh som saman med Inverness, Fortrose og Nairn vart Inverness Burghs valkrets for det britiske Underhuset (House of Commons) frå 1708 til 1801, og Det sameinte kongerike frå 1801 til 1918. Valkretsen vart oppløyst i 1918 og kretsane Forres og Nairn vart slått saman til den nye valkretsen Moray og Nairn.

Historie 
Det har vore spekulert på om Forres kan vere staden «Varris» som Klaudios Ptolemaios teikna inn på eit kart over det landet romarane kalla Caledonia (dagens Skottland) for bortimot 2 000 år sidan. Det var ei kongeleg festning her frå år 900 e.Kr og rundt 1140 vart det ein kongeleg burgh. Burgher vart grunnlagt av dei skotske kongane på 1100-talet for å oppmuntre handel og økonomisk vekst. Det lokalet kloster, som var eit lokalt senter for vekst, fekk eit kraftig knekk då den frykta krigarhøvdingen som vart kalla for «Ulven frå Badenoch», det vil seie Alexander Stewart, 1. jarl av Buchan, plyndra og herja staden på midten av 1300-talet. Forres var saman med Dunkeld den staden som dei skotske kongane i byrjinga av mellomalderen budde i lengre tid.

Den 23. juni 1496 tildelte kong Jakob IV av Skottland eit kongeleg charter som oppretta rettane og privilegia for byen, men ein trur at byen har hatt eit tidlegare charter sidan regimet til kong David I av Skottland, 300 år tidlegare.

Byen er òg lokaliseringa for Suenos stein, ein stor, uthogd bauta på 6,5 m som truleg er reist av piktarar som eit minne mot kanskje norske vikingar eller invaderande skottar.

Festninga Brodie Castle ligg i nærleiken av byen, og William Shakespeare-skodespelet Macbeth plasserte festninga til den historiske kongen Mac Bethad mac Findláich (Macbeth av Skottland) her, men det er få om nokre historiske bevis for at det er tilfelle.

Kjelder 
Denne artikkelen bygger på «Forres» frå ,  den 2. november 2011.  
 

Byar og landsbyar i Moray
Krafse

Krafse (stundom òg kalla gravse) er ein reiskap som er samansett av eit breitt blad av jarn i svak boge, festa vinkelrett øvst på midten til eit solid skaft av tre, esla til å skrape jord, grus og sand med for å jamne ut eller  flytte slik masse med handemakt. Krafsa vert ofte nytta i kombinasjon med eit trau, eit jarnbrett med sidehandtak som ein skrapar massen inn på, for deretter å fylle han i ei vogn eller trillebår, eller for å bere han på krafsebrettet til ein annan stad i nærleiken.

Nemninga krafse vert på sine stadar òg nytta om ei lita rive med grove tindar.

Anleggsreiskapar
Landbruksreiskapar
Kinloss

Kinloss (skotsk-gælisk: Cinn Lois) er ein landsby i Moray i Skottland. Han ligg nær kysten, om lag 5 km frå Findhorn og 4 km frå Forres. Ved Kinloss ligg Royal Air Force-flybasen RAF Kinloss, som sysselset 5 000 menneske. Cisterciensarordenen sitt Kinloss kloster vart reist av David I av Skottland i 1150, og ligg no i ruinar.

Ved folketeljinga i 2001 hadde Kinloss 1 931 innbyggjarar.

Kjelder
Denne artikkelen bygger på «Kinloss» frå ,  den 2. november 2011. 
 oppgav desse kjeldene:

Byar og landsbyar i Moray
Lossiemouth

Lossiemouth  (skotsk: Lossie, skotsk-gælisk: Inbhir Losaidh) er ein by i regionen Moray i Skottland. Han har kring 7000 innbyggjarar. Opphavleg var staden hamna for Elgin, men har vakse til å bli ein viktig og innovativ fiskarby. RAF Lossiemouth, flybasen til Royal Air Force (RAF), er dessutan viktig for byen. Sjølv om det har vore busetjingar i området i over 1 000 år, har dagens by vakse fram dei siste 250 åra. Byen består av fem mindre byar som sidan har vakse saman til éin.

Kjelder 
Denne artikkelen bygger på «Lossiemouth» frå , den 2. november 2011.

Bakgrunnsstoff 
 The Moray Council

Byar og landsbyar i Moray
Rosemarkie

Rosemarkie  (skotsk-gælisk Roast Maircnidh) er ein landsby i regionen Highland i Skottland, austom den nærliggande byen Fortrose. Begge dannar til saman «Den kongelege burgh av Fortrose og Rosemarkie», og ligg omtrent 32 km nordaust for Inverness.

Rosemarkie er ein tidlegare bustad frå oldtida av piktarar, noko som ein ser av eit dusin piktiske steinmonument, og landsbyen er i dag truleg best kjent for samlinga si av særs utsøkte utskorne piktiske bautasteinar. Det er ein av dei største samlingane på ein stad i Skottland. Skulpturane frå 700- og 800-talet som vart funne i og rundt kyrkjegarden til landsbyen er utstilt i Groam House Museum, eit byhus frå 1700-talet i High Street som er omgjort til museum. Det er ope i sommarmånadane mot eit gebyr. Desse utskorne steinane er bevis på eit tidleg og viktig kloster i Rosemarkie, grunnlagt av (eller knytt til) sankt Moluag (død 592) og Boniface, elles kjent som Curetán (tidleg 700-tal). Skulpturane omfattar blant avbildingar av krossar, fragment av heilagdomar og arkitektoniske stykke. Eit lite fragment av stein frå Rosemarkie er i Museum of Scotland i Edinburgh.

I 1125 grunnla kong David I den første katedralen i Ross her, men då katedralen vart flytta til ein ny bygning i Fortrose på slutten av 1200-talet kom perioden til Rosemarkie i over 700 år som eit viktig eklektisk senter til ein ende. 

Rosemarkie har ei stor, ven bukt med utsyner over Fort George og kystlinja langs Moray Firth, og Rosemarkie hevdar å ha ein av dei beste badestrendene langs denne. Ved enden av bukta ved Fortrose ligg Chanonry Point som skal vere det beste staden i Storbritannia for å sjå delfinar.

Rosemarkie er knytt til Inverness med busser frå Highland Country Buses.

Kjelder 
Denne artikkelen bygger på «Rosemarkie» frå ,  den 2. november 2011.  
 

Byar og landsbyar i Highland
Tomintoul

Tomintoul  (skotsk gælisk Tom an t-Sabhail, «Låvehøgda») er ein landsby i regionen Moray  i Skottland. Han har kring 300 innbyggjarar. Det er den høgastliggande landsbyen i Det skotske høglandet, men på 345 moh ligg han likevel langt lågare enn den høgastliggande i Skottland, Wanlockhead i Dumfries and Galloway. 

Det er ein planlagd landsby, som vart lagt ut av Alexander Gordon, 4. hertug av Gordon i 1775. Dette skjedde som ei følgje av at William Caulfield tjue år tidlegare hadde lagt ein militær veg der, som no er A939. I 1841 budde det 1722 menneske i landsbyen. I 1951 hadde innbyggjartalet falle til berre 531, og ved folketeljinga i 2001 var det 322 innbyggjarar. 

Landsbyen inngår i Whisky Trail.

Kjelder 
Denne artikkelen bygger på «Tomintoul» frå , den 2. november 2011. 
 

Byar og landsbyar i Moray
Coldstream

Coldstream  (skotsk gælisk An t-Alltan Fuar) er ein by i regionen Scottish Borders  i Skottland. Han har kring 2000 innbyggjarar og ligg på nordsida av elva Tweed, med England på den andre sida. 

Byen er kjent som heimbyen til Coldstream Guards, det eldste aktive regimentet i den britiske hæren. 

Edvard I invaderte Skottland ved Coldstream i 1296.

På 1700- og 1800-talet var Coldstream ein populær stad å gifte seg for dei som ikkje hadde alle løyve frå føresette i orden, på same måte som Gretna Green, fordi byen låg ved ein hovudveg (i dag A697. Tollhuset, der ekteskapa vart inngått, er saman med Hishel House ein av attraksjonane i byen.

Kjelder 
Denne artikkelen bygger på «Coldstream» frå , den 2. november 2011. 
 

Byar og landsbyar i Scottish Borders
Duns

Duns (skotsk-gælisk Na Dùintean) er ein by med historisk status som burgh i regionen Scottish Borders  i Skottland. Han har kring 2500 innbyggjarar.

Duns var tidlegare administrativt sentrum for grevskapet Berwickshire. Slottet Duns Castle ligg i Duns.

Kjelder 
Denne artikkelen bygger på «Duns» frå ,  den 2. november 2011.  
 

Byar og landsbyar i Scottish Borders
Earlston

Earlston  er ein by i regionen Scottish Borders  i Skottland. Han har kring 2000 innbyggjarar.

Kjelder 
Denne artikkelen bygger på «Earlston» frå ,  den 2. november 2011.  
 

Byar og landsbyar i Scottish Borders
Galashiels

Galashiels  er ein by i regionen Scottish Borders  i Skottland. Han har kring 12 500 innbyggjarar og ligg ved elva Gala. Byen er kjent for tekstilproduksjon, og er heimstaden til Scottish College of Textiles, som no er ein del av Heriot-Watt University.

Innbyggjarane blir av andre i regionen kalla pail mercs («bøttehandlarar») fordi byen var den siste i området som fekk innlagt vatn og kloakk.

Kjelder 
Denne artikkelen bygger på «Galashiels» frå ,  den 2. november 2011.  
 

Byar og landsbyar i Scottish Borders
Hawick

Hawick  (uttalast som hoick) er ein by i regionen Scottish Borders  i Skottland. Han har kring 15 000 innbyggjarar. Byen er kjent for sin årlege ryttarfestival til minne om lokale ungdomar sine siger over ein engelsk styrke som raida området i 1514.

Det er ein av dei byane i Skottland som ligg lengst frå sjøen, i hjarte av Teviotdale. Hawick er òg den største byen i det tradisjonelle grevskapet Roxburghshire. Han ligg i Teviotvale, dalen som elva Teviot renn gjennom, rett ved staden der Slitrig renn inn i Teviot.

Innbyggjarane blir kalla seg sjølv teris, etter ein tradisjonell song som inneheld orda «Teribus y Teriodin», moglegvis ein referanse til elles ukjende angelsaksiske gudar. Tidlegare måtte ein vere fødd i Hawick for å vere ein teri, men sidan juli 1988 har det ikkje vore nokon lokal fødeavdeling, slik at dei fleste barna av borgarane i byen blir fødde på Borders General Hospital i Melrose. Difor er kravet no at ein bur i byen frå så kort tid som mogleg etter fødselen.

Byen har ikkje hatt jernbanesamband sidan 1969, men det er busskorrespondanse til Carlisle, omkring 80 km unna, og vegen A7 mellom Edinburgh og Carlisle går rett utanfor Hawick.

Kjelder 
Denne artikkelen bygger på «Hawick» frå ,  den 2. november 2011.  
 

Byar og landsbyar i Scottish Borders
Jedburgh

Jedburgh (skotsk Jedart eller Jethart) er ein by i regionen Scottish Borders  i Skottland. Han har kring 4000 innbyggjarar. Han ligg ved Jed Water, som er ein sideelv til Teviot, omkring 16 km frå grensa til England. Byen er prega av dei store ruinane etter Jedburgh Abbey. Byen har gjennom historia vore utsett for ei rekkje trefningar i grensestridar mellom Skottland og England.

Historie 

Det vart grunnlagt ei kyrkje i Jedburgh på 800-talet, og David I av Skottland grunnla eit augustinarkloster der mellom 1118 og 1138, med munkar frå Beauvais i Frankrike. Jedburgh Abbey vart grunnlagt i 1147. Han vart øydelagt under grensekrigar på 1500-talet. 

Den djupt religiøse kongen Malcolm IV døydde i Jedburgh i 1165, berre 24 år gammal. Han skal ha døydd på grunn av overdriven fasting. 

David I fekk òg grunnlagt eit slott i Jedburgh, og i 1174 var det ein av fire grensefestningar som vart overlevert til England. Han vart til tider brukt som kongeleg residens av den skotske monarken, men vart teken av engelskmennene så ofte at han tilslutt vart øydelagt, i 1409, då han var det siste engelske støttepunktet i Skottland. 

I 1258 fekk Jedburgh igjen kongeleg merksemd, då forhandlingar mellom Alexander III av Skottland og Henrik III av England om arveretten til den skotske trona vart ført der. Alexander III gifta seg i Jedburgh Abbey i 1285. 

Dronning Maria av Skottland budde i eit hus i byen i 1566; det er no innreidd som museum. I 1745 passerte ein jakobitthær gjennom byen, leia av prins Charles Edward Stuart, og han budde i same hus. Castle Jail vart opna i 1823. 

Jeddart Justice er eit uttrykk som refererer til tilfelle der ein person først blir hengt og stilt for retten etterpå; det skal ha oppstått frå ei sak der ein kriminell bande vart hengt først, og så fekk domane sine.

Kjelder 
Denne artikkelen bygger på «Jedburgh» frå ,  den 2. november 2011.  
 

Byar og landsbyar i Scottish Borders
Melrose i Skottland

Melrose  er ein liten by i regionen Scottish Borders  i Skottland. Han har kring 1500 innbyggjarar. Namnet kjem frå keltisk mail-rhos, «snauklipt slette».

Byen er kjent for Melrose Abbey, der hjartet til Robert Bruce skal ha vorte gravlagt.

Etter den industrielle revolusjonen opna fleire tekstilmøller i byen, og tekstilindustrien er enno ein viktig næringsveg.

I nærleiken av byen finn ein Dryburgh Abbey og spor etter det romerske fortet Trimontium. Nokre kilometer vestover ligg Abbotsford House, der forfattaren sir Walter Scott budde.

Ifølgje ei segn er Kong Arthur gravlagt i Eildon Hills utanfor Melrose.

Kjelder

Denne artikkelen bygger på «Melrose (Skottland)» frå ,  den 2. november 2011.  
 

Byar og landsbyar i Scottish Borders
Newtown St. Boswells

Newtown St. Boswells er ein by i Scottish Borders i Skottland. Han er administrasjonsenter for regionen, og høyrer til ei gruppe byar som ligg mellom vegane A7 og A68, som inkluderer Galashiels, Melrose og St. Boswells. 

Sjølv om han heiter Newtown («nybyen») byrjar han å bli gammal; byen vart grunnlagt på 1500-talet. Han har tidlegare heitte Newtoune, Newtown of Eildon, Neuton og Newtown of Dryburgh. 

Byen var tidlegare eit sentrum for kormmaling, med fleire vassmøller som tok imot korn frå omegnen. Etter av jarnbana kom dit vart han òg eit regionalt kommunikasjonsenter, og eksportør av levande storfe. Etter at stasjonen vart nedlagt i 1696 har tydinga av dette minska kraftig.

Kjelder 
Denne artikkelen bygger på «Newtown St. Boswells» frå , den 2. november 2011. 
 

Byar og landsbyar i Scottish Borders
Ardrossan

Ardrossan  (skotsk gælisk Aird Rosain) er ein by i regionen North Ayrshire  i Skottland. Han har kring 11 000 innbyggjarar. 

Ardrossan ligg på vestkysten av Skottland ved Firth of Clyde, mellom Largs og Irvine. Det går ferje frå Ardrossan til Brodick på øya Arran.

Kjelder 
Denne artikkelen bygger på «Ardrossan» frå , den 2. november 2011. 
 

Byar og landsbyar i North Ayrshire
Hamnebyar i Skottland